Diari Oficial de la Generalitat Valenciana


Sumari del DOGV 2415, del 28-12-1994 (1994/833400)

RESOLUCIÓ de 29 de novembre de 1994 de la Conselleria d'Administració Pública de la Generalitat Valenciana por la qual s'ordena publicar el text íntegre de la modificació dels Estatuts del Consorci Comarcal de Serveis Socials de l'Horta Nord
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2415

Data del DOGV
:   28-12-1994

Secció del DOGV
:   ALTRES DISPOSICIONS

Número del document
:   1994/833400


Data del document
:   29-11-1994

Organisme emissor
:   Conselleria d'Administració Pública

Tipus de document
:   Resolució

RESOLUCIó de 29 de novembre de 1994 de la Conselleria d'Administració Pública de la Generalitat Valenciana por la qual s'ordena publicar el text íntegre de la modificació dels Estatuts del Consorci Comarcal de Serveis Socials de l'Horta Nord.   
Amb data d'entrada a la Conselleria d'Administració Pública de 15 de novembre de 1994, el president del Consorci Comarcal de Serveis Socials de l'Horta Nord remet una còpia certificada de l'acord adoptat pel Consell General del Consorci Comarcal en la sessió de 22 de juny de 1994, pel qual es va acordar la modificació dels articles 4 i 17.2 dels Estatuts del Consorci.  
De l'acord es despren que s'han seguit els tràmits prevists en els Estatuts del Consorci per a la seua modificació, sense que s'observe cap infracció de l'ordenament jurídic, ni manlleu de la competència de la comunitat autònoma ni interferència en el seu exercici competencial.  
Per aquests motius resolc:  
Ordenar la publicació del text íntegre de l'acord del Consell General del Consorci Comarcal de Serveis Socials de l'Horta Nord, de data 22 de juny de 1994, pel qual es modifiquen els articles 4 i 17.2 dels Estatuts del Consorci, amb un termini de 30 dies per a la presentació de reclamacions en qualsevol de les entitats consorciades.  
València, 29 de novembre de 1994.- El conseller d'Administració Pública: Luis Berenguer Fuster.  
ANNEX  
Modificació dels articles 4 i 17.2  
dels Estatuts del Consorci  
Per part del president es ret compte de la proposta de modificació dels articles 4 i 17.2 dels Estatuts del Consorci.  
Justifica la modificació de l'article 4, referent al domicili social del Consorci, en què actualment està fixat en la seu de la Mancomunitat de L'Horta Nord a la Pobla de Farnals, quan en l'actualitat tota la gestió administrativa del Consorci es realitza des de la seu del Centre Ocupacional d'Alboraya, la qual cosa comporta certes molèsties atés que la correspondència dels centres oficials queda dipositada en la Mancomunitat.  
Igualment, justifica la modificació de l'article 17.2, referent a la periodicitat de les sessions del Consell General argumentant que la Comissió Executiva s'aplega amb una certa periodicitat i es tracten els temes més puntuals que s'originen dins del Consorci, i al seu parer, no cal que el Consell General s'aplegue amb caràcter trimestral.  
Sotmeses a votació les propostes de la Presidència, per unanimitat dels membres presents que suposa el vot favorable de més de les 2/3 parts dels vots ponderats del nombre legal dels membres consorciats, d'acord amb el que disposa l'article 18.3 dels Estatuts, hom acordà:  
Primer  
Modificar l'article 4 dels Estatuts del Consorci Comarcal de Serveis Socials de L'Horta Nord, la redacció del qual és la següent:  
Article quart. Domicili  
El Consorci Comarcal de Serveis Socials de L'Horta Nord fixa el seu domicili en el municipi d'Alboraya, carrer Cervantes 24 (CP: 46102), i es podrà traslladar a qualsevol altres municipi o instal·lacions quan així ho acorde el Consell General. I tot això sense perjudici de l'existència d'altres domicilis per als diferents centres o serveis en els que puguen desplegar-se les finalitats del Consorci.  
Segon  
Modificar l'article 17.2 dels Estatuts del Consorci Comarcal de Serveis Socials de L'Horta Nord, la redacció del qual és la següent:  
Article disset. Règim funcional de sessions i convocatòries  
2. Les ordinàries s'efectuaran, almenys, una vegada al semestre. Seran convocades pel president amb vuit dies d'antelació com a mínim a la data assenyalada de la sessió. I se n'haurà de remetre l'ordre del dia que continga els assumptes que s'han de tractar amb la documentació adient.